SRI explică reținerile DIICOT pentru înaltă trădare. Diplomații ruși expulzați aveau legături cu cei șase suspecți, care ceruseră ajutorul Rusiei pentru o lovitură de stat
Serviciul Român de Informații nominalizează Rusia și precizează că expulzarea diplomaților ruși, miercuri, 5 martie, s-a făcut la cererea sa, fiind legată de reținerile dispuse de DIICOT, joi, 6 martie, ale unor cetățeni români, pentru trădare. SRI precizează că cei 6 au cerut sprijinul Federației Ruse pentru organizarea unei lovituri de stat în România, schimbarea Constituției și scoaterea țării noastre din NATO.